इस शक्ति को पाने के लिये कड़ी साधना करनी पड़ती है। कई महात्मा होते हैं जो अपने भक्तों की समस्यायें सुनकर एक के बाद एक ऐसी वाणी बोलते जाते जिससे उन्हें तत्काल समाधान मिलता जाता है। ऐसे महात्माओं में एक से अधिक ब्रम्हवाक्य कहने की शक्ति होती है। कई महात्मा तो इसके लिये समय निश्चित कर देते हैं क्योंकि वे जानते हैं कि उनके सभी वाक्य ब्रम्हवाक्य नहीं होते बल्कि एक निश्चित अवधि में ही वे इस शक्ति का प्रयोग कर सकते हैं। प्रत्येक दिन सभी कहे हुए वाक्य का ब्रम्हवाक्य बनाना तो अत्यंत मुश्किल है। ऐसे में मनुष्य महात्मा से भी ऊपर उठकर ईश्वर का पद पा लेता है। हमारे पुराणों में इन्हें अवतार माना गया है।